Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 688

5. A mozgókép-forgalmazó és -üzemeltetõ I. szakma sajátos követelményei 5.1. Mivel mind a mozgókép elõállításának, mind a közvetítésének módszereiben és intézményrendszerében, mind pedig a megrendelõ és befogadó társadalmi közösségek életében hihetetlenül felgyorsult a változások irama, az emelt szintû mozgókép-terjesztési szakemberek tegyenek szert elmélyült — és az új helyzetekhez is adaptálható — ismeretekre 5.1.1. a mozgókép-történet társadalmi összefüggéseinek területén ismerjék — a dokumentarista és a fikciós, — a tájékoztató és a szórakoztató, — a mûvész- és a tömegfilm, — a reklám- és a propaganda, — a globalizálódó új médiumoknak és a valóság virtualizálódásának összefonódását a társadalmi szükségletekkel és mechanizmusokkal; 5.1.2. a kommunikáció tárgykörében — a kommunikáció fogalmát, típusait, modelljeit, — a közvetlen emberi kommunikáció jellemzõit és a csoportokban betöltött szerepét, — a tömegkommunikáció jellemzõit, funkcióit, rendszerét és mûködési mechanizmusait, — az egyének és a közvélemény befolyásolásának módszereit illetõen. 5.1.3. a mozgókép-terjesztés elméleti kérdéseinek alapjai terén a legszélesebb értelemben vett mozgókép-terjesztés (mozi, televízió, videó és multimédia) tevékenység- és intézményrendszerének — társadalmi, — gazdasági, — politikai, — kulturális, — rendszerelméleti, — modernizációs, — elméleti összefüggéseit illetõen. 5.2. Szerezzenek alkalmazható és adaptálható ismereteket, és alakítsanak ki gyakorlati készségeket: 5.2.1. az általános és a speciális menedzserismeretek terén, alakítsanak ki általános és sajátosan a mozgóképterjesztés területére vonatkoztatott képet — a szervezetekrõl, — azok hatékony irányítási mechanizmusairól és modelljeirõl, — a projektmenedzselésrõl, — a marketingtevékenységrõl, és legyenek képesek ezeket az ismereteket a maguk gyakorlatával összefüggésbe hozni; 5.2.2. a stratégiai tervezés területén sajátítsák el — a probléma észlelésének és megfogalmazásának, — a makro- és mikrokörnyezet, a belsõ helyzet elemzésének, — a vállalkozás küldetése tisztázásának, — a döntési alternatívák kialakításának, — a Racionális Döntések Kialakításának, — a stratégia és a taktika kidolgozásának, — az erõforrásokkal való gazdálkodásnak, — az eredmények értékelésének és felhasználásának módszereit; 5.2.3. a reklám- és PR-ismeretek terén ismerjék a marketingmunka e sajátos — eszközrendszerét, — technikáit, — hatásmechanizmusait, — jogi szabályozását általában és a mozgókép közegében; 5.2.4. a mozgókép-kultúra terjesztés speciális formáinak és módszereinek területén ismerjék a mozgókép-kultúrának — a társadalomban betöltött szerepét, — intézményrendszerének történeti változásait, — az iskolai mozgóképoktatás és médiapedagógia, a tömegkommunikáció keretében folyó ismeretterjesztés, a mozgóképkultúra-terjesztés közösségi formáinak, a mozgóképkultúra-terjesztés kreatív formáinak sajátos tevékenység- és intézményrendszerét.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes